บริษัท สยามราช จำกัด (มหาชน) และบริษัทย่อย

รายงานของผู้สอบบัญชีและงบการเงิน

สำหรับปี สิ้นสุดวันที่ 31 ธันวาคม พ.ศ. 2565

**รายงานของผู้สอบบัญชีรับอนุญาต**

**เสนอ ผู้ถือหุ้นบริษัท สยามราช จำกัด (มหาชน)**

**ความเห็น**

ข้าพเจ้าได้ตรวจสอบงบการเงินรวมและงบการเงินเฉพาะกิจการของบริษัท สยามราช จำกัด (มหาชน) และบริษัทย่อย (“กลุ่มบริษัท”) และของเฉพาะบริษัท สยามราช จำกัด (มหาชน) (“บริษัท”) ซึ่งประกอบด้วยงบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม พ.ศ. 2565 งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะกิจการ และงบกระแสเงินสดรวมและงบกระแสเงินสดเฉพาะกิจการ สำหรับปี สิ้นสุดวันเดียวกันและหมายเหตุประกอบงบการเงินรวมและเฉพาะกิจการ รวมถึงสรุปนโยบายการบัญชีที่สำคัญ

ข้าพเจ้าเห็นว่า งบการเงินรวมและงบการเงินเฉพาะกิจการข้างต้นนี้แสดงฐานะการเงินรวมและฐานะการเงิน  
เฉพาะกิจการของบริษัท สยามราช จำกัด (มหาชน) และบริษัทย่อย และของเฉพาะบริษัท สยามราช จำกัด (มหาชน) ณ วันที่ 31 ธันวาคม พ.ศ. 2565 และผลการดำเนินงานรวม และผลการดำเนินงานเฉพาะกิจการ และกระแสเงินสดรวมและกระแสเงินสดเฉพาะกิจการ สำหรับปีสิ้นสุดวันเดียวกันโดยถูกต้องตามที่ควรในสาระสำคัญตามมาตรฐานการรายงานทางการเงิน

**เกณฑ์ในการแสดงความเห็น**

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในวรรคความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระจากกลุ่มบริษัทตามประมวลจรรยาบรรณของผู้ประกอบวิชาชีพบัญชี รวมถึง มาตรฐานความเป็นอิสระที่กำหนดโดยสภาวิชาชีพบัญชี (ประมวลจรรยาบรรณของผู้ประกอบวิชาชีพบัญชี) ในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการและข้าพเจ้าได้ปฏิบัติตามความรับผิดชอบด้านจรรยาบรรณอื่นๆ ตามประมวลจรรยาบรรณของผู้ประกอบวิชาชีพบัญชี ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

**เรื่องสำคัญในการตรวจสอบ**

เรื่องสำคัญในการตรวจสอบคือเรื่องต่างๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

- 2 -

**เรื่องสำคัญในการตรวจสอบ และวิธีการตรวจสอบที่สำคัญ**

1. **การรับรู้รายได้จากการให้บริการ ในส่วนของสัญญาก่อสร้าง**

การรับรู้รายได้จากการให้บริการตามสัญญาในงบการเงินรวมและงบการเงินเฉพาะกิจการ ตามที่กล่าวในหมายเหตุประกอบงบการเงินรวมข้อ 3.2 เป็นการรับรู้รายได้ตามขั้นความสำเร็จของงานบริการในแต่ละสัญญา เนื่องจากกลุ่มกิจการรับรู้รายได้และต้นทุนการก่อสร้างและบริการทางวิศวกรรมโดยใช้วิธีอัตราส่วนของงานที่ทำเสร็จ โดยขั้นของความสำเร็จจะวัดจากสัดส่วนของต้นทุนที่เกิดขึ้นของงานที่ได้ทำเสร็จเปรียบเทียบกับประมาณการต้นทุนการก่อสร้างทั้งโครงการ ปรับปรุงด้วยต้นทุนสินค้าที่ลูกค้ารับโอนการควบคุมไปแล้วแต่ยังไม่ได้ติดตั้ง ซึ่งการรับรู้รายได้ตามขั้นความสำเร็จของงานบริการ ต้องใช้ดุลยพินิจที่สำคัญ โดยคำนวณตามสัดส่วนต้นทุนงานบริการทั้งหมดที่เกิดขึ้นแล้วจนถึงวันที่ในรายงานทางการเงิน เปรียบเทียบกับประมาณการต้นทุนงานบริการจนงานเสร็จ ซึ่งความถูกต้อง ครบถ้วน ของประมาณการต้นทุนงานบริการทั้งหมดขึ้นอยู่กับ การใช้ดุลยพินิจที่สำคัญของฝ่ายบริหารในการพิจารณาปัจจัยและตัวแปรต่างๆ หลายประการ เช่น การเปลี่ยนแปลงงานเพิ่มลด ความล่าช้าของผู้รับเหมาช่วง ซึ่งผลของความคลาดเคลื่อนมีผลกระทบต่อประมาณการต้นทุนที่ต้องทำต่อจนงานแล้วเสร็จและการรับรู้รายได้ตามขั้นความสำเร็จของงานบริการ รวมถึงผลขาดทุนที่อาจจะเกิดขึ้น ดังนั้น ข้าพเจ้าจึงได้พิจารณาเป็นเรื่องสำคัญในการตรวจสอบ

ข้าพเจ้าได้รับความเชื่อมั่นเกี่ยวกับการรับรู้รายได้ตามขั้นความสำเร็จของงานบริการ โดย

* ทำความเข้าใจและประเมินระบบการควบคุมภายในที่สำคัญเกี่ยวกับความครบถ้วนของการบันทึกต้นทุนงานบริการ และการประมาณการต้นทุนงานบริการจนงานเสร็จ
* สอบถามฝ่ายบริหารถึงเหตุผลและข้อสมมติฐานต่างๆ ที่ใช้ในการจัดทำประมาณการต้นทุน ในทุกประเด็นที่ข้าพเจ้าให้ความสนใจอันเกี่ยวข้องกับสมมติฐาน
* ทดสอบระบบการควบคุมภายในที่สำคัญเกี่ยวกับการรับงาน และการจัดทำประมาณการต้นทุนทั้งหมดตามสัญญา
* เลือกสัญญาเพื่อเข้าสังเกตการณ์งานบริการในสถานที่ที่รับงานบริการ โดยตรวจสอบปริมาณงานที่รายงานเปรียบเทียบกับปริมาณงานที่ปรากฏอยู่ สอบถามวิศวกรผู้ควบคุมงานเกี่ยวกับสถานะโครงการ ความคืบหน้า และปัญหาการดำเนินงาน เพื่อพิจารณาเกี่ยวกับปัจจัยที่อาจกระทบต่อการประมาณการต้นทุนงานบริการ  
  จนงานเสร็จ
* สุ่มรายการต้นทุนงานบริการเพื่อตรวจสอบกับเอกสารหลักฐาน เกี่ยวกับความถูกต้องของรายการ จำนวนเงิน และความเกี่ยวข้องกับงานตามสัญญาบริการ
* ทดสอบการคำนวณขั้นความสำเร็จของงานจากต้นทุนงานบริการที่เกิดขึ้นจริง วิเคราะห์เปรียบเทียบอัตรากำไรขั้นต้นของงานบริการ
* เปรียบเทียบอัตราส่วนงานที่ทำเสร็จกับรายงานผลงานของวิศวกรที่ปรึกษา และพิจารณาความสมเหตุผลของผลแตกต่าง
* ประเมินความเหมาะสมและปัจจัยอื่นจากภายนอกที่มีผลต่อการประมาณการต้นทุนงานบริการจนงานเสร็จ

- 3 -

1. **การด้อยค่าของที่ดิน อาคารและอุปกรณ์ ,สินทรัพย์สิทธิการใช้ และเงินลงทุนในบริษัทย่อย**

ตามที่กล่าวไว้ในหมายเหตุประกอบงบการเงินข้อ 3.12 การด้อยค่าของสินทรัพย์ โดยของที่ดิน อาคารและอุปกรณ์ ,สินทรัพย์สิทธิการใช้ และเงินลงทุนในบริษัทย่อย ซึ่งมีหน่วยสินทรัพย์ที่ก่อให้เกิดเงินสดที่มีผลการดำเนินงานต่ำกว่าที่คาดคะเน และส่งผลกระทบต่อมูลค่าของที่ดิน อาคารและอุปกรณ์ ,สินทรัพย์สิทธิการใช้ และเงินลงทุนในบริษัทย่อยดังกล่าว ผู้บริหารได้พิจารณาว่าเหตุการณ์ดังกล่าวเป็นข้อบ่งชี้ของการด้อยค่าของสินทรัพย์และได้สอบทานมูลค่าที่คาดว่าจะได้รับคืนโดยการจัดทำประมาณการกระแสเงินสดในอนาคตคิดลดเป็นมูลค่าปัจจุบัน ซึ่งผู้บริหารต้องใช้ดุลยพินิจอย่างมากในการกำหนดข้อสมมติที่สำคัญในการประมาณการมูลค่าที่คาดว่าจะได้รับคืน ข้าพเจ้าให้ความสำคัญกับรายการดังกล่าวเนื่องจากการประมาณการกระแสเงินสดนั้นมีความซับซ้อน และมีการใช้ดุลยพินิจที่สำคัญของผู้บริหาร

ข้าพเจ้าได้รับความเชื่อมั่น เกี่ยวกับการพิจารณาการด้อยค่าของสินทรัพย์สิทธิการใช้ และเงินลงทุนในบริษัทย่อย โดย

* ประเมินความรู้ความสามารถ ความเป็นอิสระและความเที่ยงธรรมของผู้เชี่ยวชาญอิสระภายนอก
* ประเมินและทำความเข้าโดยการสอบถามผู้เชี่ยวชาญอิสระภายนอกเกี่ยวข้องกับข้อมูล หลักการสำคัญและสมมุติฐานที่ใช้ในการประเมินหาประมาณการกระแสเงินสดในอนาคตคิดลด
* ทำความเข้าใจและการประเมินกระบวนการของผู้บริหารในการประเมินข้อบ่งชี้ของการด้อยค่า กระบวนการทดสอบการด้อยค่าและการประมาณมูลค่าที่คาดว่าจะได้รับคืนของสินทรัพย์
* ประเมินความเหมาะสมของข้อสมมติที่สำคัญที่ใช้ในการประมาณการกระแสเงินสดในอนาคตคิดลดเป็นมูลค่าปัจจุบันของผู้บริหาร โดยสอบถามและเปรียบเทียบกับข้อมูลในอดีตและแผนการดำเนินงานในอนาคตของกลุ่มบริษัทตลอดจนข้อมูลในอุตสาหกรรมเดียวกัน
* วิเคราะห์ความอ่อนไหวของข้อสมมติที่สำคัญในการประมาณการกระแสเงินสดในอนาคตคิดลดเป็นมูลค่าปัจจุบัน เพื่อพิจารณาผลกระทบต่อการคำนวณมูลค่าที่คาดว่าจะได้รับคืนของสินทรัพย์
* ทดสอบการคำนวณประมาณการกระแสเงินสดในอนาคตคิดลดเป็นมูลค่าปัจจุบัน
* พิจารณาความเพียงพอของการเปิดเผยข้อมูลตามมาตรฐานการรายงานทางการเงิน

**ข้อมูลอื่น**

ผู้บริหารเป็นผู้รับผิดชอบต่อข้อมูลอื่น ข้อมูลอื่นประกอบด้วยข้อมูลซึ่งรวมอยู่ในรายงานประจำปีของกลุ่มบริษัท (แต่ไม่รวมถึงงบการเงินรวมและงบการเงินเฉพาะกิจการและรายงานของผู้สอบบัญชีที่อยู่ในรายงานนั้น) ข้าพเจ้าคาดว่าข้าพเจ้าจะได้รับรายงานประจำปีภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่นและข้าพเจ้าไม่ได้ให้ความเชื่อมั่นต่อข้อมูลอื่น

- 4 -

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินหรือกับความรู้ที่ได้รับจากการตรวจสอบของข้าพเจ้า หรือปรากฏว่ามีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปีของกลุ่มบริษัท หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องสื่อสารเรื่องดังกล่าวกับผู้มีหน้าที่ในการกำกับดูแลทราบ เพื่อให้มีการดำเนินการแก้ไขที่เหมาะสมต่อไป

**ความรับผิดชอบของผู้บริหารและผู้มีหน้าที่ในการกำกับดูแลต่องบการเงินรวมและงบการเงินเฉพาะกิจการ**

ผู้บริหารมีหน้าที่รับผิดชอบในการจัดทำและการนำเสนองบการเงินรวมและงบการเงินเฉพาะกิจการเหล่านี้โดยถูกต้องตามที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่  
ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ ผู้บริหารรับผิดชอบในการประเมินความสามารถของกลุ่มบริษัทและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่องตามความเหมาะสม และการใช้เกณฑ์การบัญชีสำหรับการดำเนินงานต่อเนื่องเว้นแต่ผู้บริหารมีความตั้งใจที่จะเลิกกลุ่มบริษัทหรือหยุดดำเนินงานหรือไม่สามารถดำเนินงานต่อเนื่องต่อไปได้

ผู้มีหน้าที่ในการกำกับดูแลมีหน้าที่ในการกำกับดูแลกระบวนการในการจัดทำรายงานทางการเงินของกลุ่มบริษัท

**ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ**

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูงแต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาดและถือว่ามีสาระสำคัญเมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการหรือทุกรายการรวมกันจะมีผลต่อการตัดสินใจทางเศรษฐกิจของผู้ใช้  
งบการเงินรวมและงบการเงินเฉพาะกิจการจากการใช้งบการเงินเหล่านี้

- 5 -

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจและการสังเกตและสงสัยเยี่ยง  
ผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

* ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการบันทึกรายการหรือแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน
* ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มบริษัท
* ประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีและการเปิดเผยข้อมูลที่เกี่ยวข้องซึ่งจัดทำขึ้นโดยผู้บริหาร
* สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของผู้บริหารและ จากหลักฐานการสอบบัญชีที่ได้รับ สรุปว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มบริษัทและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยข้อมูลดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มบริษัทต้องหยุดการดำเนินงานต่อเนื่อง
* ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการและเหตุการณ์ ที่ทำให้มีการนำเสนอข้อมูลโดยถูกต้องตามที่ควรหรือไม่
* ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือของกิจกรรมทางธุรกิจภายในกลุ่มบริษัทเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุมดูแล และการปฏิบัติงานตรวจสอบกลุ่มบริษัท ข้าพเจ้าเป็นผู้รับผิดชอบ  
  แต่เพียงผู้เดียวต่อความเห็นของข้าพเจ้า

- 6 -

ข้าพเจ้าได้สื่อสารกับผู้มีหน้าที่ในการกำกับดูแลในเรื่องต่าง ๆ ที่สำคัญ ซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบ รวมถึงข้อบกพร่องที่มีนัยสำคัญในระบบการควบคุมภายในหากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่ผู้มีหน้าที่ในการกำกับดูแลว่าข้าพเจ้าได้ปฏิบัติตามประมวลจรรยาบรรณของผู้ประกอบวิชาชีพบัญชีที่เกี่ยวข้องกับความเป็นอิสระ และได้สื่อสารกับผู้มีหน้าที่ในการกำกับดูแลเกี่ยวกับความสัมพันธ์ทั้งหมดตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับผู้มีหน้าที่ในการกำกับดูแล ข้าพเจ้าได้พิจารณาเรื่องต่าง ๆ ที่มีนัยสำคัญมากที่สุดในการตรวจสอบงบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ไว้ในรายงานของผู้สอบบัญชี เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุสมผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

บริษัท สอบบัญชี ดี ไอ เอ อินเตอร์เนชั่นแนล จำกัด

(นายนพฤกษ์ พิษณุวงษ์ )

ผู้สอบบัญชีรับอนุญาตเลขทะเบียน 7764

วันที่ 23 กุมภาพันธ์ พ.ศ. 2566